open-index/open-wikipedia-markdown huggingface dataset:
The Fields of Athenry

**The Fields of Athenry** (*Os campos de Athenry*) é unha célebre canción popular irlandesa. Compúxoa na década de 1970 Pete St John, moi popular en Irlanda e noutros lugares, converteuse no himno oficial de organizacións, equipos deportivos e na canción característica da Gran fame irlandesa, tema do que trata a canción.

## Difusión
En Irlanda, case todo o mundo coñece a canción, Danny Doyle, chegando aos primeiros postos da Irish Singles Chart, mais a versión máis famosa foi a de Paddy Reilly en 1983, existen versións tamén de Frank Patterson, Ronan Tynan, Brush Shiels, James Galway e Dropkick Murphys.

Militantes do movemento republicano irlandés ás veces cantan a música coa letra cambiada "Where once we watched the small free birds fly - oh baby, let the free birds fly / Our love was on the wing - Sinn Féin / We had dreams and songs to sing - IRA / It's so lonely round the Fields of Athenry. "
A canción utilízase tamén moito no ámbito deportivo, cántase como coro nos estadios polos seareiros do Munster Rugby, London Irish e case todos os clubs de rugby irlandeses, pero tamén no fútbol polos afeccionados do Celtic FC, un equipo de Glasgow con fortes ligazóns coa Irlanda. Sectores unionistas de Irlanda do Norte adaptaron a música, mudando o refrán para *Low lie, the fields of Ballynafeigh*. "The Fields of Anfield Road" cántano en Inglaterra os seareiros do Liverpool FC, modificando o tema coa historia do club e do seu estadio. Os afeccionados do Rangers FC, históricos rivais do Celtic, cantan "A Father's advice", co mesmo motivo.

## Sinopse
O texto da canción fala da gran fame irlandesa, e máis precisamente o da historia dun prisioneiro ficticio irlandés que a través das paredes dun presidio, escoitado a conversa dun home novo coa súa compañeira, fóra dos muros da cadea. O mozo vai ser transportado ao penal australiano da baía Botany por roubar comida para manter a súa familia, en situación de pobreza pola fame. O home probablemente vén de Athenry, como suxire o seu título e o refrán da canción, unha viliña no Condado de Galway que nese período sufriu terriblemente pola fame. O último verso narra a partida para o navío-cadea, que desaparece no horizonte diante dos ollos das mulleres, axiña como a última estrela da noite desaparece.

## Notas
A Eiriña, Pontevedra

**A Eiriña** é un barrio residencial da cidade de Pontevedra, situado ao leste do centro urbano. 

## Localización 
Sitúase ao norte do Gorgullón, ao noroeste do barrio da Parda, ao oeste dos Salgueiriños e ao sur do barrio da Seca. Na actualidade forma parte do núcleo urbano, pero no nomenclátor de 1940 pertencía á parroquia de Mourente.

## Historia 
En 1897 inaugurouse no barrio o Hospital Provincial de Pontevedra. O barrio deu nome ao equipo de fútbol Eiriña CF, creado en 1921, que en 1941 se fusionou co Alfonso XIII Foot-ball Club para dar lugar ao Pontevedra CF. O equipo xogaba os seus encontros no Campo do Progreso.

En 1969 a Caixa de Aforros Provincial de Pontevedra construíu no barrio catro bloques con 112 vivendas, na leira dos Canos de Arriba, e a carón dos bloques construíuse a igrexa parroquial da Virxe do Camiño. 

## Descrición 
Ademais da igrexa parroquial Virxe do Camiño do arquitecto Francisco Taracido Fraga (inaugurada en 1974) está situado neste barrio o Colexio Calasancio e as oficinas de Telefónica na cidade. O barrio está atravesado pola liña ferroviaria do Eixe Atlántico A Coruña-Vigo, de alta velocidade.

## Galería de imaxes 

Ficheiro:Arco da vella na Eiriña, Pontevedra.jpg|Arco da vella
Ficheiro:Rúa Antón Fraguas, Pontevedra.jpg|Rúa de Antón Fraguas
Ficheiro:Rúa Filgueira Valverde, Pontevedra.jpg|Rúa de Filgueira Valverde
Ficheiro:Partido Alfonso XIII - Acero de Olabeaga, 1924 02.jpg|Campo do Progreso (1924)

## Notas
## Véxase tamén
### Outros artigos
*Eiriña Club de Fútbol
Airoux

**Airoux** (*Airós* en occitano) é unha vila do departamento francés do Aude (rexión Languedoc-Rosellón) de 126 habitantes (1999). O lugar fai parte do distrito de Carcasona e da área urbana de Castelnaudary.

## Xeografía 
A superficie de Airoux é de 5,5&nbsp;km², a densidade de poboación é de 22,9 habitantes por km².

## Demografía 
A figura seguinte mostra a evolución da poboación (Fonte: INSEE). 
 
ImageSize = width:250 height:200 
PlotArea = left:40 right:10 top:10 bottom:20 
TimeAxis = orientation:horizontal 
AlignBars = justify 
Colors = 
  id:gray1 value:gray(0.9)                           
                                                  
DateFormat = yyyy 
Period = from:1960 till:2010 
ScaleMajor = unit:year increment:10 start:1960
                                    
PlotData = 
  bar:300 color:gray1 width:1       
  from:start till:end             
  bar:200 color:gray1              
  from:start till:end            
  bar:100 color:gray1           
  from:start till:end         
  bar:0 color:gray1       
                       
                    
LineData = 
  layer:front    
  points:(48,98)(84,100) color:blue  width:2 #1962 tot 1968. Inwonertal 1962: 137 1968: 142
  points:(84,100)(100,83)    color:blue    width:2 #1975: 112
  points:(100,83)(128,77)   color:blue    width:2 #1982: 100
  points:(128,77)(160,82)   color:blue    width:2 #1990: 110
  points:(160,82)(196,91)   color:blue    width:2 #1999: 126
Bussey, Iowa

**Bussey** é unha localidade situada no estado norteamericano de Iowa, no condado de Marion.

## Demografía 
Segundo o censo estadounidense de 2000, a súa poboación era de 450 habitantes. En 2006, estímase unha poboación de tamén 450.

## Xeografía 
De acordo coa Oficina do Censo dos Estados Unidos ten unha área de 0,9&nbsp;km².

## Notas
In flagranti delicto

***In flagranti delicto*** é unha locución latina propia da linguaxe xurídica que significa "no momento de cometer un delito". Indícase con esta expresión que se sorprendeu a alguén no momento de cometer un acto que debe ser castigado, unha acción punible. Tamén se emprega a tradución directa en flagrante (delito)" e a adaptación formal **en flagrante**. Hai na lingua galega varias expresións populares equivalentes á locución latina, como "coller a un nas patacas", "coller a un coas mans no allo" ou "pillar a un na figueira". A locución *in fraganti* co mesmo significado vén recollida nalgúns dicionarios pero é unha forma propia do castelán.

## Notas
Tropopausa

A **tropopausa** marca o límite entre a troposfera e a estratosfera. Marca o límite superior da troposfera, sobre a cal a temperatura se mantén constante antes de comezar novamente a aumentar sobre os 20&nbsp;km. Esta situación térmica evita a convección do aire e confina desta maneira o clima á troposfera.

A capa que está sobre a tropopausa, na que a temperatura comeza a ascender, chámase estratosfera, unha vez que se alcanzan os 50&nbsp;km de altura, a temperatura chega ós 0&nbsp;°C. Polo tanto esténdese dende os 20&nbsp;km ata os 48–50&nbsp;km. Contén pequenas cantidades dos gases da troposfera en densidades decrecentes proporcionalmente á altura. Inclúe tamén pequenas cantidades de ozono, que filtran o 99,9% dos raios ultravioleta que proveñen das radiacións solares. É esta absorción de raios ultravioleta a que fai ascender a temperatura ata preto dos 0&nbsp;°C. Este perfil de temperaturas permite que a capa sexa moi estable e evite turbulencias, algo que caracteriza á estratosfera. Esta, á súa vez, está cuberta pola estratopausa, outra inversión térmica preto dos 50&nbsp;km.
Xosé Monteagudo

**Xosé Monteagudo Folgar**, nado en Santa Xusta (Moraña) o 1 de xaneiro de 1965, é un funcionario e escritor galego.

## Traxectoria 
Licenciado en Dereito pola Universidade de Santiago de Compostela, traballa como técnico de Facenda na Axencia Tributaria de Pontevedra. Alén da súa faceta como narrador, imparte obradoiros literarios sobre narrativa e exerce a crítica literaria na revista *Grial*. Forma parte, como secretario, do Padroado da Fundación Euseino?

## Obra 
### Narrativa 
* *As voces da noticia* (2002). Galaxia. ISBN 978-84-8288-589-6. Segundo a editora: "autor sérvese de transcricións de fitas magnetofónicas, correos electrónicos, entrevistas e mesmo actas xudiciais para tecer unha narración na que as voces dos protagonistas reflicten cadansúa percepción dos acontecementos".
* *Esta historia* (2006). Galaxia. ISBN  978-84-8288-910-8. É unha biografía xuvenil baseada nas lembranzas da universidade.
* *Un tipo listo* (2009). Galaxia. ISBN 978-84-9865-222-2.
* *O curioso mundo das persoas normais* (2012). Galaxia. 136 páxs. ISBN 978-84-9865-459-2. Conta a historia dun home que pasa toda a vida pechado no cuarto dun hospital. Foi traducida ao castelán.
* *Todo canto fomos* (2016) Galaxia. 534 páxs. ISBN  978-84-9865-695-4. Empezou a escribir partindo da imaxe dun fillo que está en Londres e perde a súa nai. Chega a Galicia e atopa uns papeis antigos que contan historias.
**Eternity* (2021). Galaxia. 198 páxs. ISBN 978-84-9151-769-6.
**Vémonos mañá* (2023). Vigo: Xerais. 296 páxs. ISBN  978-84-1110-238-4. ePub: ISBN 978-84-1110-250-6. Unha novela baseada na historia real de Josefina Arruti e de Bibiano F. Osorio-Tafall.

### Ensaio 
* "A ficción narrativa na literatura actual: da escritura á lectura", in *Anotacións sobre literatura e filosofía*, nº 14, novembro de 2016, Vigo: Euseino? Editores.

### Obras colectivas 
* *Premios Pedrón de Ouro. Certames XXVII (2001), XXVIII (2002) e XXIX (2003)*, 2004, Ediciós do Castro.
* *Pontevedra. Laranxeiras e limoeiros* (2015). Concello de Pontevedra/Galaxia.
* "Xaneiro de 1916", en *Meu Castelao!* (2025). Concello de Pontevedra. ISBN 978-84-09-80825-0.

## Premios 
* Accésit no Premio Modesto R. Figueiredo no 2001, por *O engado do triángulo*.
* Premio Blanco Amor no 2002, por *As voces da noticia*.
* Premio García Barros no 2009, por *Un tipo listo*.
* Premio á mellor obra narrativa da II Gala do Libro Galego no 2017, por *Todo canto fomos*.
* Premio San Clemente Rosalía-Abanca en 2017, por *Todo canto fomos*.
*XV Premio Narrativa Breve Repsol en 2021, por *Eternity.*

## Notas 
## Véxase tamén 
### Ligazóns externas 
* 
* Entrevista a Xosé Monteagudo feita polo alumnado de Literatura galega do século XX do MGB. 
*Culturgal 2012. Conversas de salón. Alberto Ramos con Xosé Monteagudo.
Ave, Caesar, morituri te salutant

[miniatura|300px|*Ave Caesar Morituri te Salutant* de [Jean-Léon Gérôme.]]
***Ave, Caesar, morituri te salutant*** (en galego, "Emperador, os que imos morrer desexámosche saúde") é unha expresión latina que aparece na obra de Suetonio, *De vita Caesarum liber V*, (Divo Claudio, XXI, 6).

## Contexto histórico 
O emperador romano Claudio tiña unha grande afección aos xogos do anfiteatro e a todas as súas manifestacións, tanto aos que enfrontaban persoas entre si, como os xogos de gladiadores, ademais doutros como cacerías e naumaquias.

## Fontes 
A única cita escrita contemporánea é a que recolle Suetonio en *De vita Caesarum liber V*:

Na expresión *Ave, Caesar, morituri te salutant*, a palabra *Ave* quere dicir "o saúdo", "a benvida", desexando saúde á persoa á que se dirixe. O mesmo que o verbo *salutant*, que ten a mesma raíz que a palabra "saúde", e ten que ver con "salvación". Para entender o episodio que narra Suetonio na biografía do emperador Claudio hai que ter en conta esta etimoloxía: o que lle din os loitadores é que desexan que o Emperador Claudio teña saúde. Como Claudio lles responde que tamén lla desexa a eles póñense contentos porque entenden que está a indultalos, xa que as loitas que se facían tanto nos anfiteatros como nas naumaquias eran a morte.

## Notas
Rookie do Ano da NBA

O **Rookie do Ano** (*NBA Rookie Of The Year Award*) é o premio ao xogador máis destacado na súa primeira tempada coma xogador da NBA. Este premio, creado na tempada , recibe o nome de *Trofeo Eddie Gottlieb*. O gañador é seleccionado por un grupo de 24 periodistas deportivos tanto dos Estados Unidos como do Canadá, votando cada un polo primeiro, segundo e terceiro posto. Cada elección na primeira praza conta 5 puntos, na segunda son 3 e na terceira 1. O xogador con maior suma de puntos totais, a pesar do número de votos na primeira posición, gaña o premio.

Trece dos gañadores deste premio gañaron tamén o MVP da Tempada da NBA durante as súas respectivas carreiras; Wilt Chamberlain e Wes Unseld lográrono na mesma tempada. 19 dos 42 gañadores do Rookie do Ano que xa non están en activo foron incluídos no Basketball Hall of Fame. En tres tempadas houberon dous gañadores conxuntos; Dave Cowens e Geoff Petrie na tempada , Grant Hill e Jason Kidd na tempada , e Elton Brand e Steve Francis na tempada .

Patrick Ewing de Xamaica, Tim Duncan das Illas Virxes dos Estados Unidos, Pau Gasol de España, Kyrie Irving e Ben Simmons de Australia, Andrew Wiggins do Canadá e Luka Dončić de Eslovenia, son os únicos gañadores non nados nos Estados Unidos. Erwing trasladouse desde o seu país natal até Boston aos 11 anos, Duncan formouse na universidade de Wake Forest e é cidadán estadounidense, mais é considerado "internacional" pola NBA xa que non naceu nun dos 50 Estados dos Estados Unidos ou en Washington, D.C., Irwing mudouse aos Estados Unidos aos 2 anos e Wiggins cando estaba no instituto. Así Gasol é o único gañados formado fóra de territorio estadounidense.

## Lista de gañadores 
[thumb|[Wilt Chamberlain ()]]
[thumb|[Kareem Abdul-Jabbar ()]]
[thumb|[Larry Bird ()]]
[thumb|[Michael Jordan ().]]
[thumb|[Allen Iverson ().]]
[thumb|[LeBron James ().]]

## Gañadores non oficiais 
Antes da temporada , o Rookie do Ano era escollidos polos xornalistas; porén, a NBA non recoñece oficialmente a estes xogadores como gañadores. A liga publicou os gañadores anteriores a 1953 na "Official NBA Guide" (do inglés: *Guía Oficial da NBA*) de 1994–95 e na "Official NBA Basketball Encyclopedia" (*Enciclopedia Oficial da NBA*) de 1994, mais non volveron aparecer en sucesivas edicións.

## Notas 
## Véxase tamén 
### Ligazóns externas 
* NBA Rookie of the Year Award Winners en NBA.com
D'oh!

"'''D'oh!'*" é unha interxección usada polo personaxe de ficción Homer Simpson, un dos membros da familia protagonista da comedia de situación *The Simpsons'' (1989–presente). A exclamación foi escrita orixinalmente coma "**bufo de anoxo**" ("**annoyed grunt**"), sendo Dan Castellaneta o que lle deu a forma de "d'ooooooh". A expresión está inspirada nunha especie de eufemismo usado por Jimmy Finlayson en moitas das películas de Laurel e Hardy. Matt Groening creu que quedaría mellor se o dicía rápido, polo que Castellaneta o acurtou ata conseguir o "D'oh!".

A frase de Homer foi famosamente engadida ao *Oxford English Dictionary* en 2001, pero sen o apóstrofo, dado que a palabra falada "D'oh" é unha marca rexistrada da 20th Century Fox. É tipicamente usada cando Homer se lastima, dándose conta de que fixo algo estúpido ou cando algo malo pasa ou lle vai pasar. Outros membros da familia entre os que se inclúe a Bart, Lisa, o avó e incluso a súa nai e mailo seu medio-irmán téñena usado nalgunha ocasión, así como outros personaxes.

En 2006, "D'oh!" foi listada a número seis na lista TV Land das 100 mellores *frases comodín*.

## Nomes de episodios 
Cando a interxección foi creada orixinalmente, a palabra non tiña escrita oficial. No canto diso, era descrita como "(Annoyed Grunt)". En recoñecemento disto, varios episodios presentan a frase "(Annoyed Grunt)" no seu título. Tales episodios son:
* "I, (Annoyed Grunt)-Bot"
* "Simpsoncalifragilisticexpiala(Annoyed Grunt)cious"
* "E-I-E-I-(Annoyed Grunt)"
* "G.I. (Annoyed Grunt)"

Outros seis episodios que teñen "D'oh" no título son das temporadas máis recentes, cando xa tiña deletreo:
* "D'oh-in in the Wind" (décima temporada),
* "Days of Wine and D'oh'ses" (undécima temporada),
* "C.E. D'oh" (décimo cuarta temporada),
* "We're on the Road to D'ohwhere" (décimo sétima temporada)
* "He Loves to Fly and He D'ohs" (décimo novena temporada)
* "Waverly Hills 9-0-2-1-D’Oh" (vixésima temporada)

## Notas 
## Véxase tamén 
### Outros artigos 
* "¡Ay, caramba!"

### Ligazóns externas 
* Lista cos episodios nos que Homer di "D'oh"
* Homer Simpson di "D'oh!" 32 veces (ficheiro de son WAV).
* "D'oh!" entra no *Oxford English Dictionary* en BBC News.
Cordilleira Penibética

[300px|miniatura|O [Mulhacén, pico máis alto da cordilleira e tamén da Península Ibérica, visto desde Las Alpujarras]]
A **cordilleira Penibética** é a máis sureña das Cordilleiras Béticas, e discorre pola costa Sur de Andalucía, desde a provincia de Cádiz ata a de Almería. Un pouco máis ao Norte, tras as denominadas unidades intermedias (conxunto de areas deprimidas, denominadas hoyas, entre as cales atópase a Hoya de Baza e de Guadix), atópanse as Cordilleiras Subbética e Prebética.

As serras principais que a conforman, de oeste a leste, son Serra das Neves, Serra de Tejeda, Serra de Almijara, Serra Nevada, Serra da Contraviesa, Serra de Gádor, Serra de Baza e Serra dos Filabres.

Desde o punto de vista estrutural, atópase constituída por un complexísimo amoreamento de mantos de corremento que se superpoñen uns a outros, distinguíndose tres, estes son: o manto Alpujárride, o Nevado-Filábride e o Maláguide. O manto Alpujárride e o Filábride-Nevado afloran en Serra Nevada, constituíndo unha fiestra tectónica onde afloran materiais moi metamorfizados, predominando os micaxistos paleozoicos.
Subbética

***Cordilleira Subbética** un dos sistemas montañosos que forman os Sistemas Béticos, discorrendo ao norte da Cordilleira Penibética desde Xibraltar ata a Provincia de Alacant, na Comunidade Valenciana.
***Comarca de Subbética**, unha comarca da provincia de Córdoba.
***Parque Natural de las Subbéticas**, un parque situado na parte sur da provincia de Córdoba e en pleno centro de Andalucía.
Xosé Lorenzo Tomé

**Xosé Carlos Lorenzo Tomé**, nado en Guitiriz o 8 de novembro de 1954, é un escritor e filósofo galego.

## Traxectoria 
Licenciado en Bioloxía (1977) e en Filosofía (1984) pola Universidade de Santiago de Compostela e doutor pola UNED en Filosofía coa tese * La formación de las identidades individuales y colectivas en la obra de Jürgen Habermas*, dirixida por Fernando Quesada Castro (1999). Exerceu como profesor de filosofía no ensino medio no IES Miraflores de Oleiros.

## Obra en galego 
### Ensaio 
* *Jürgen Habermas* (2004). A Coruña: Baía Edicións. 132 páxs. Ilustracións de Xosé Tomás. ISBN 978-84-96128-56-9.
* *O silencio dos deuses. Filosofía e literatura* (2009). A Coruña: Baía Edicións. 128 páxs. ISBN 978-84-92630-04-2.

### Narrativa 
* *A cidade branca* (1987). Vigo: Xerais. 164 páxs. ISBN 9788475072623.
* *Delourando os días* (2015). Axóuxere Editora. 320 páxs. ISBN 9788494137976.
* *Alma. Un sopro de aire fresco* (2017). A Coruña: Baía Edicións.
* *Bergan* (2019). A Coruña: Baía Edicións. 226 páxs. ISBN 9788499953120
* *Non debeu faltar* (2021). Noia: Toxosoutos. 124 páxs. ISBN 978-84-123409-3-8.
* *Dar pé na Reboira* (2024). A Coruña: Medulia. 146 páxs. ISBN 978-84-19438-95-9.

### Obras colectivas 
* *As identidades novas e vellas*, en *12 anos na búsqueda da nosa identidade* (1990). Guitiriz: Xermolos.

## Obra en castelán 
### Ensaio 
* *Las identidades. Las identidades morales y políticas en la obra de Jürgen Habermas* (2004). Madrid: Biblioteca Nueva.

## Notas
Cordilleira Subbética

Serra da Alfaguara, na cordilleira Subbética|300px|miniatura|dereitaA **Cordilleira Subbética** é un dos sistemas montañosos que forman os Sistemas Béticos, discorrendo ao norte da Cordilleira Penibética desde Xibraltar ata a Provincia de Alacant, na Comunidade Valenciana.

## Características 
Algunhas das serras que a conforman son (de oeste a leste): Serra de Grazalema, Serra Sur de Sevilla, as Serras Subbéticas de Córdoba, Serra de Parapanda, Serra de Loja, Serra Sur de Xaén, Serra Harana, Serra de Huétor, esta última en contacto co sistema Penibético, Serra da Alfaguara e para rematar Serra Mágina e Serra da Sagra superpuestas sobre o sistema prebético.

No seu conxunto está formado por unha serie de serras calcarias e dolomíticas de altitudes modestas e separadas unhas doutras por corredores de orixe tectónico e litológico -existencia de materiais máis brandos que son aproveitados polos afluentes do Guadalquivir para escavar os amplos corredores-. Os geólogos distinguen dentro desta zona externa, que se estende desde o cabo de Trafalgar e sepárase do mar pola Cordilleira Penibética.
Synchronet

**Synchronet** é un paquete de software multiplataforma para BBS, actualmente portado para Microsoft Windows, Linux, e versións de BSD. As versións antigas tamén funcionaban en MS-DOS e OS/2, pero as versións máis recentes deixaron de darlles soporte.

O enxeñeiro de software Rob Swindell foi o autor de Synchronet en 1991, formou a súa propia compañía, Digital Dynamics, para distribuír o produto, sobre todo a través de anuncios en *Boardwatch* e *BBS Callers Digest*. A partir da versión 1a.10 (xullo de 1992)  Synchronet foi o primeiro sotware BBS en soportar de forma nativa o formato QWK, e foi tamén o primeiro en soportar o protocolo RIP (versión 1b.1, 23 de xaneiro de 1993).

## Véxase tamén
### Ligazóns externas
*Sitio web oficial de Synchronet.
Xavier Lorenzo Tomé

**Xavier Lorenzo Tomé**, nado en Madrid en 1961, é un escritor galego.

## Traxectoria 
Profesor de ensino medio Lingua e Literatura galega no IES de Padrón e despois no IES de Brión.

## Obra 
* *O paxaro que canta un nome*. Galaxia, 1996.
* *Animados na sombra*, con ilustracións de Raúl Gómez Pato. Positivas, 1999.
* *Libro de deshoras*. Positivas, 2011.
* *Baralla de Compostela*. Positivas, 2017.
* *Piñeiro, o aviador, e o sr. Verne*, Positivas, 2023.

## Premios 
* Premio Blanco Amor en 1996, por *O paxaro que canta un nome*.

## Notas 
## Véxase tamén 
### Ligazóns externas 
* Ficha do autor en Galaxia
Maple Leaf Gardens

**Maple Leaf Gardens** (Xardín folla de pradairo, por ser a folla do pradairo o emblema da bandeira do Canadá) foi un estadio (*arena*) con teito localizado en Toronto, Canadá. Foi inaugurado no ano 1931, cun custo de construción de 1.5 millóns de dólares.

## Historia 
O nome do estadio débese ao equipo da NHL que xogaba aí, os Toronto Maple Leafs, sendo unha parte emblemática na historia do Maple Leaf Gardens. Os Leafs xogaron dende 1931 ata 1999, cando se trasladaron ao Air Canada Centre.

Era un estadio especializado no hóckey sobre xeo, e alí xogaron equipos coma os Maple Leafs da NHL, os Toronto Toros da WHA, os Toronto Marlboros da OHL e incluso os Toronto Raptors da NBA, Toronto Blizzard da NASL (durante as tempadas indoor) e o Toronto Rock da National Lacrosse League, entre outros.

O estadio situábase no 60 Carlton St., Toronto, Ontario e tiña capacidade para 16,307 asentos (para o Hockei). Este foi un dos poucos estadios fóra de Estados Unidos no que tiveron lugar algúns dos concertos de Elvis Presley, logo os Beatles ofreceron concertos neste lugar durante as súas 3 xiras norteamericanas. Outra banda importante que realizou concertos aquí foi Queen. Foi definitivamente pechado no ano 2002.
Bastard‼

**Bastard!!** (en xaponés:BASTARD!! -暗黒の破壊神) é un manga de Kazushi Hagiwara que comezou a publicar en 1988 en *Shōnen Jump* e continúa a se publicar irregularmente no *Ultra Jump*.

## Personaxes 
*Dark Schneider, o protagonista da serie
*Yoko, principal personaxe feminina, filla do gran sacerdote
*Gara, mestre ninja
*Abigail, sacerdote que utiliza a maxia negra

## Volumes 
*Volume 1: ISBN 4-08-871063-0
*Volume 2: ISBN 4-08-871064-9
*Volume 3: ISBN 4-08-871065-7
*Volume 4: ISBN 4-08-871066-5
*Volume 5: ISBN 4-08-871067-3
*Volume 6: ISBN 4-08-871068-1
*Volume 7: ISBN 4-08-871069-X
*Volume 8: ISBN 4-08-871070-3
*Volume 9: ISBN 4-08-871831-3
*Volume 10: ISBN 4-08-871832-1
*Volume 11: ISBN 4-08-871833-X
*Volume 12: ISBN 4-08-871834-8
*Volume 13: ISBN 4-08-871835-6
*Volume 14: ISBN 4-08-871836-4
*Volume 15: ISBN 4-08-871837-2
*Volume 16: ISBN 4-08-871838-0
*Volume 17: ISBN 4-08-872241-8
*Volume 18: ISBN 4-08-872242-6
*Volume 19: ISBN 4-08-872243-4
*Volume 20: ISBN 4-08-872651-0
*Volume 21: ISBN 4-08-872759-2
*Volume 22: ISBN 4-08-873131-X
*Volume 23: ISBN 4-08-873563-3
*Volume 24: ISBN 4-08-873877-2
*Volume 25: ISBN 4-08-874492-6

## Anime 
# 爆炎の魔術師	 Bakuen no Majutsuchi	
# 火炎魔神イーフリート	Kaen Majin Īfurīto
# ニンジャマスター・ガラ	Ninjamasutā Gara
# 不死王 ダイ・アモン	Fushiō Dai Amon
# 雷帝アーシェス・ネイ	Raitei Āsehsu Nei
# 復活のダーク・シュナイダー	Fukkatsu no Dāku Shunaidā

## Videoxogos 
**Bastard!! - Ankoku no Hakai-shin* (1994) para Super Nintendo
**Bastard!!* (1996) para Play Station
Fronte cálida

miniatura|200px|Fronte cálida.
Unha **fronte cálida** é un fenómeno meteorolóxico que se forma cando unha masa de aire quente choca contra unha masa de aire frío. A masa de aire quente desprázase ata atoparse cunha masa de aire frío, o aire quente ascende pola fronte posto que é menos denso có aire frío. O ascenso é máis lento ca na fronte fría.

Tras unha fronte cálida o aire queda máis quente e húmido co que había antes da fronte. Orixinan chuvias máis suaves pero extensas e inenterrumpidas, chegando incluso a nevar, podendo durar dende unhas horas ata varios días.

Os primeiros indicios da chegada dunha fronte cálida son a formación de cirros, seguidos de cirroestratos, altoestratos, cúmulonimbos e estratocúmulos.

## Véxase tamén
### Outros artigos
*Fronte polar
*Fronte fría
*Fronte ocluída
*Fronte estacionaria
*Fronte semiestacionaria
.tk

**.tk** é o dominio de nivel superior xeográfico (ccTLD) para o arquipélago de Tokelau.

Tokelau ofrece a maioría de dominios **.tk** como gratuítos. Os dominios .tk foron creados no ano 1997 para o arquipélago. Os dominios gratuítos están sinalados aos servidores de Tokelau, os cales ofrecen servizo de redireccionamento web e de correo electrónico. O dominio está administrado por unha ONG cal razón social e proporcionarlle ingresos a poboación do arquipélago mediante a venda destes dominios. Constitúe unha exportación ou ingreso non convencional do arquipélago de Tokelau, que é maioritariamente un pobo de pescadores cun pouco de produción de artesanía.

Para rexistrar un dominio, existen 5 vías posibles, a primeira é un redireccionamento web gratuíto, co cal, terá a web un pouco de publicidade. O segundo consiste en rexistrar un dominio gratis, pero unha vez rexistrado, pódese enviar un sms para eliminar a publicidade. O terceiro é de pago e permite a posibilidade de modificar o DNS do dominio, para poder apuntar a un servizo de hospedaxe privado. O cuarto consta de nomes xa rexistrados por DotTK, e que valen o mesmo que un da segunda opción, pero poden ter máis valor. E o quinto consta de dominios xa rexistrados por DotTK, pero pertencentes a importantes marcas de produtos ou servizos, cos cales aumenta considerabelmente o seu valor.

## Véxase tamén 
### Outros artigos 
* Dominio de nivel superior xeográfico
* DNS
### Ligazóns externas 
* Rexistrar un dominio .tk
* IANA - IANA.org
Teixeira, Saa, A Pobra do Brollón

**Teixeira** é unha aldea deshabitada, pertencente á parroquia de Saa, no concello da Pobra do Brollón, provincia de Lugo.

A aldea está situada en plena Serra do Courel, a 742 m de altitude, xunto ao rego da Devesa. Accédese desde unha pista asfaltada que comeza despois de pasar a Capela do San Vitoiro.

## Festividades 
Cada 27 de agosto celébrase a romaría do San Vitoiro.
## Lugares e parroquias 
### Lugares de Saa 
### Parroquias da Pobra do Brollón
Lourente, Saa, A Pobra do Brollón

**Lourente** é unha aldea da parroquia de Saa, no concello da Pobra do Brollón, provincia de Lugo. Segundo o IGE, en 2008 tiña 16 habitantes (7 homes e 9 mulleres).

A aldea está situada a 546 m de altitude, na pista que sobe desde A Pousa cara O Busto.

## Lugares e parroquias 
### Lugares de Saa 
### Parroquias da Pobra do Brollón
Pradelas, Saa, A Pobra do Brollón

**Pradelas** é unha aldea pertencente á parroquia de Saa, no concello da Pobra do Brollón, provincia de Lugo. Segundo o IGE, en 2008 tiña 2 habitantes (1 home e 1 muller).

A aldea está situada a 864 m de altitude, en plena serra do Courel. Accédese por unha estreita pista que sobe desde Penadexo.

## Festividades 
Cada 27 de agosto celébrase a romaría do San Vitoiro.

## Lugares e parroquias 
### Lugares de Saa 
### Parroquias da Pobra do Brollón 
## Notas
Outeiros

Como topónimo **Outeiros** pode referirse a:

;En Galiza
***Outeiros**, lugar da parroquia de Rus, no concello de Carballo;
***Outeiros**, lugar da parroquia de San Lourenzo de Siabal, no concello de Paderne de Allariz;
***Os Outeiros**, lugar da parroquia do Val, no concello de Narón;
***Os Outeiros**, lugar da parroquia de Portor, no concello de Negreira;
***Os Outeiros**, lugar da parroquia de Xallas, no concello de Negreira;
***Os Montes Outeiros**, lugar da parroquia de Corvillón, no concello de Cambados.

## Véxase tamén
### Outros artigos
***As Outeiras**, lugar da parroquia de Valeixe, no concello da Cañiza;
***Outeirás**, lugar da parroquia de Anllo, no concello de San Amaro.
A Pobra do Brollón, A Pobra do Brollón, A Pobra do Brollón

**A Pobra do Brollón** é unha localidade pertencente á parroquia da Pobra do Brollón, capital do concello da Pobra do Brollón, provincia de Lugo. Segundo o IGE, en 2007 tiña 223 habitantes (103 homes e 120 mulleres).

Sitúase a 401 m de altitude. Concentra case todos os servizos do concello, así como a casa consistorial.

## Lugares e parroquias 
### Lugares da Pobra do Brollón 
### Parroquias da Pobra do Brollón
Vilar de Ulloa, Meixide, Palas de Rei

**Vilar de Ulloa** é un lugar da parroquia de San Pedro de Meixide no concello de Palas de Rei. Segundo o Instituto Galego de Estatística, en 2021 tiña 17 habitantes, dos cales 9 eran homes e 8 eran mulleres.

## Lugares e parroquias
### Lugares de Meixide
### Parroquias de Palas de Rei
## Notas
Eslavón

*Eslavón* pode significar:
* unha antiga lingua litúrxica eslavo eclesiástico, ou relativo a ela
* algo referente ou relativo a Eslavonia
Presidente de Tanzania

miniatura|dereita|100px|Brasón de Tanzania
O presidente é o xefe de estado de Tanzania. É elixido pola poboación para un mandato de 5 anos, e pode ser reelixido. O presidente nomea o primeiro ministro, que é o xefe de goberno.

Esta é a lista dos presidentes de Tanzania despois de 1964.

## Véxase tamén 
* Primeiro Ministro de Tanzania
Vilariño, Saa, A Pobra do Brollón

**Vilariño** é unha aldea pertencente á parroquia de Saa, no concello da Pobra do Brollón, provincia de Lugo. Segundo o IGE, en 2008 tiña 5 habitantes (3 homes e 2 mulleres).

A aldea está situada a 468 m de altitude. Accédese desde A Pobra do Brollón, que dista menos de 1&nbsp;km, e desde A Pousa.

## Lugares e parroquias 
### Lugares de Saa 
### Parroquias da Pobra do Brollón
.eu

**.eu** é o dominio de nivel superior xeográfico para a Unión Europea. É administrado pola entidade sen ánimo de lucro *EURid*.

O seu rexistro en fase *Sunrise* (o pre-rexistro) foi aberto o 7 de decembro de 2005 e a fase *Land Rush* (aberto ao público) o 7 de abril de 2006. Durante a primeira fase, o EURid recibiu máis de 346&nbsp;000 solicitudes de rexistro, aprobou máis de 54&nbsp;000 e activou máis de 26&nbsp;000 dominios. Na primeira semana do rexistro aberto rexistráronse máis de 1'5 millóns de dominios.

Esperase ademais un importante número de rexistros en Portugal e Galiza, xa que eu é un pronome persoal de primeira persoa a igual que en Romanía.

Antes da creación do dominio .eu, as institucións da Unión Europea utilizaban o subdominio .eu.int para as súas webs, pero está previsto que os dous dominios convivan durante un ano e o antigo sexa eliminado por completo dende entón.

## Véxase tamén 
### Outros artigos 
* Dominio de Internet

### Ligazóns externas 
* EURid
* Estado dos .eu
* IANA - .eu na web do IANA
Parámetro trófico

Un **parámetro trófico** é aquel que permite avaliar a acumulación e transferencia de enerxía ou materia que se produce nun ecosistema, é dicir, informa do fluxo de enerxía que avanza polo ecosistema no seu conxunto ou dun nivel trófico a outro.

## Tipos
Hai varios parámetros de interese:
***Biomasa** (B): é a masa seca ou húmida de todos os organismos que forman un nivel trófico ou ecosistema, por unidade de superficie ou volume.
***Produción** (P): é a cantidade de enerxía que se almacena en forma de biomasa en cada nivel trófico, ou no ecosistema, por unidade de superficie ou volume e por unidade de tempo. Dentro da produción distinguimos:
**Produción bruta (PB): é a cantidade total de enerxía capturada por un nivel trófico determinado e por unidade de tempo.
**Produción neta (PN): é a cantidade total de enerxía capturada por un nivel trófico determinado e por unidade de tempo, tras descontar a enerxía gastada na respiración celular (R); é dicir, é a enerxía que realmente se converte en biomasa por unidade de tempo, e que pode ser aproveitada por outros niveis (PN=PB-R). En función do nivel trófico tamén podemos distinguir entre:
***Produción primaria: é a enerxía capturada polos produtores dun ecosistema.
***Produción secundaria: é a enerxía capturada polos consumidores mediante a alimentación.
***Produtividade** (p). Este valor expresa a "rendibilidade" dun nivel trófico, pois relaciona a súa produción anual coa súa biomasa inicial (p=P/B). Podemos falar da *produtividade bruta* (pB=PB/B) e da produtividade neta ou *taxa de renovación* (r=PN/B). Este parámetro varía entre 0 e 1; no plancto ou nun campo de cultivo é moi elevado e acércase ó valor 1 (100%) debido á gran rapidez de renovación da biomasa. Nun bosque maduro é moito menor, próxima ó 0, pois posúe unha gran biomasa, e a produción emprégase simplemente para repoñer a dita biomasa e para a respiración.
Cometa Lulin

O **cometa Lulin**, oficialmente denominado **C/2007 N3 Lulin**, é un cometa pequeno e pouco brillante, de 5ª magnitude como máximo, que orbita arredor do Sol cun período orbital duns 18&nbsp;679&nbsp;348,784892 anos (erro 4,5 anos). Foi descuberto por Ye Quanzhi e Lin Chi-Sheng o 11 de xullo do 2007. Polo tanto suponse que é un obxecto da Nube de Oort.

## Véxase tamén 
### Outros artigos 
* Cometa
* Nube de Oort

### Ligazóns externas 
* "Lulin" perde unha das súas dúas colas por disturbios magnéticos, La Gaceta de los Negocios (6 de febreiro de 2009)
* Cometa "Lulin" é visíbel a simple vista El Mercurio Online (3 de febreiro de 2009)
* Datos do C/2007 N3 (Lulin) da Base de Datos de Corpos Medianos do JPL (en inglés)
* Diagrama Orbital do C/2007 N3 (Lulin)(en inglés)
Pol (homónimos)

O topónimo **Pol** pode referirse a:

;En Galiza
***Pol**, concello da comarca de Meira;
****Santo Estevo de Pol**, parroquia de dito concello;
*****Pol**, lugar de dita parroquia;
***Santa María de Pol**, parroquia do concello de Baralla;
****Pol**, lugar de dita parroquia;
***San Cibrao de Pol**, parroquia do concello de Monterroso;
****Pol**, lugar de dita parroquia;
***Pol**, lugar da parroquia da Piteira, no concello do Carballiño;
***Pol**, lugar da parroquia de Coles, no concello de Coles;
***Pol**, lugar da parroquia de Baamorto, no concello de Monforte de Lemos;
***Pol**, lugar da parroquia de San Martiño de Castro, no concello de Paradela;
***Pol de Abaixo**, lugar da parroquia de Senra, no concello de Ortigueira;
***Pol de Arriba**, lugar da parroquia de Senra, no concello de Ortigueira;
***O Souto de Pol**, lugar da parroquia de Senra, no concello de Ortigueira;
***Vilapol**, lugar da parroquia de Lourenzá, no concello de Lourenzá;
***Vilapol**, lugar da parroquia de Portocelo, no concello de Xove.

## Véxase tamén
### Outros artigos
***Os Poles**, lugar da parroquia da Aguarda, no concello da Pastoriza.
Clado

Un **clado**, en bioloxía, é cada unha das ramas da árbore filoxenética proposta para agrupar aos seres vivos. Polo tanto calquera póla destas é un grupo monofilético de organismos, e pode ser representado mediante un cladograma, por exemplo, un gráfico en forma de "árbore xenealóxica".

## Véxase tamén
### Outros artigos
*Monofilético
*Parafilético
*Polifilético
*Holofilético
Prudencio Indurain

**Prudencio Indurain Larraya**, nado o 9 de xuño de 1968 en Villava (Navarra), é un ciclista profesional español, xa retirado.

## Traxectoria 
Irmán do ciclista Miguel Indurain, debutou como profesional en 1991 co equipo Banesto. Ao longo da súa carreira profesional obtivo 3 triunfos de tirada, todos eles na Volta ao Alentejo de 1996. A razón de tan poucos títulos é que foi gregario (ciclista de apoio) do seu irmán. Así pois, participou en catro Tours (1993, 1996, 1998 e 1999), dos que rematou tres, e nos que quedou de 126 (1993), 58 (1996) e 76 (1999).

Tamén participou no Giro de Italia (1991, 132º; 1992, 63º; 1993, 50º; 1994, 97º; e 1999, 45º) e na Vuelta a España, onde quedou de 44 na edición de 1997, e na de 1998, cando se retirou.

## Equipos 
* Banesto (1991 - 1997)
* Vitalicio Seguros (1998 - 1999)

## Véxase tamén 
### Ligazóns externas 
* Palmarés completo de Prudencio Indurain
Sucastro

Como topónimo **Sucastro** pode referirse a:

;En Galiza
***Sucastro**, parroquia do concello de Monterroso;
****Sucastro**, lugar de dita parroquia;
***Sucastro**, lugar da parroquia de Ver, no concello de Bóveda;
***Sucastro**, lugar da parroquia da Frairía, no concello de Castroverde;
***Sucastro**, lugar da parroquia de Xesteda, no concello de Cerceda;
***Sucastro**, lugar da parroquia de Aguasantas, no concello de Cerdedo-Cotobade;
***Sucastro**, lugar da parroquia da Lama, no concello da Lama;
***Sucastro**, lugar da parroquia de Augas Santas, no concello de Palas de Rei;
***Sucastro**, lugar da parroquia de Lestedo, no concello de Palas de Rei;
***Sucastro**, lugar da parroquia de Roupar, no concello de Xermade.

## Véxase tamén
### Outros artigos
El Pueblo

***El Pueblo*** foi o nome de diversas publicacións:

## En Galicia 
* ***El Pueblo***, periódico editado en Redondela en 1895.
* ***El Pueblo***, semanario editado en Betanzos entre 1900 e 1902.
* ***El Pueblo***, semanario republicano editado en Vigo en 1910.
* ***El Pueblo***, semanario católico editado en Santiago de Compostela entre 1911 e 1913.
* ***El Pueblo***, periódico editado en Vilagarcía de Arousa en 1913.
* ***El Pueblo***, semanario republicano editado en Vigo entre 1913 e 1914.
* ***El Pueblo***, periódico editado en Baiona entre 1914 e 1916.
* ***El Pueblo***, semanario editado en Pontevedra entre 1914 e 1932.
* ***El Pueblo***, semanario republicano editado en Ferrol en 1915.
* ***El Pueblo***, semanario editado en Mondoñedo en 1920.

## No resto do estado español 
* ***El Pueblo***, periódico republicano editado en Valencia entre 1894 e 1939.

## Véxase tamén 
### Outros artigos 
****El Pueblo Antelano***
****El Pueblo de Cariño***
****El Pueblo Gallego***
****El Pueblo Gallego (Ferrol)***
****El Pueblo Muradano***
Kalachinsk

**Kalachinsk** é unha cidade de Rusia, centro administrativo do concello de Kalachinsk, no oblast de Omsk, serve de estación ferroviaria do Transiberiano. A poboación é de 23.900 persoas (2005), e está situada na marxe esquerda do río Om (afluente do Irtish), a 80&nbsp;km de Omsk.

## Historia 
O alférez ruso Ukusnikov realizou a primeira exploración polo territorio ao longo do río Om en 1755. En 1767 o xeneral Malmi, do corpo de enxeñeiros siberianos deulle o nome de Kalachinsk . O primeiro documento que menciona o establecemento dun asentamento permanente en Kalachinsk data do 26 de xaneiro de 1795, entón habitaban alí 14 familias que sumaban 130 persoas, descoñecéndose a data exacta da fundación da aldea, mais tivo que ser entre 1783 e 1794, aínda que a data oficial da súa fundación é a primavera-verán de 1794.

Para 1816 dobrárase o número de familias, chegando a poboación ata os 203 habitantes. A apertura do Transiberiano en 1896 supuxo un forte impulso para Kalachinsk, por este tempo a poboación era de 400 habitantes, e en 1904 chegou aos 691 habitantes. A fins do século XIX formaba parte da parroquia de Kulikovski, na provincia de Tobol.

Logo da revolución rusa elixiuse  a comezos de 1918 a primeira asemblea local dirixida por J. M. Kalnina e por mor dos intentos de nacionalización da propiedade producíronse revoltas entre a poboación e en xuño de 1918 os rusos brancos invadiron militarmente a cidade, permaneceu no seu poder ata o 21 de novembro de 1919 cando os expulsou a 27ª División do 5º Exército de Mikhail Tukhachevski, inmediatemante formouse un comité revolucionario. O 5 de decembro de 1919 o Comité Revolucionario de Siberia recoñeceu a Kalachinsk como concello independente, formado por 16 volost. En 1920 o concello substituíu o comité revolucionario. A cidade contaba con 3967 habitantes en 1922.
Sadi Carnot

O nome de **Sadi Carnot** pode referirse a:

***Nicolas Léonard Sadi Carnot**, físico francés (1796-1832);
***Marie François Sadi Carnot**, estadista francés e presidente da República Francesa (1837-1894).
Misa

[miniatura|dereita|220px|Misa no momento da [comuñón.]]
A **misa** é un rito cristián onde se combinan a oración, o sacramento da Eucaristía e a predicación.

## Orixe 
A orixe do substantivo "misa" é o vocábulo latino "mittere" (enviar) e provén da fórmula coa que acaba a celebración do rito en latín: "Ite missa est". O sentido desta frase encerra certa polémica. O significado orixinal de "mittere" é "enviar" pero algunhas fontes sosteñen que neste caso significa "despedida". O lexicógrafo Du Cange, na súa obra *Glossarium latinitatis* mantén que, ou ben se debe sobreentender unha "congregatio fidelium" ("Marchádevos, queda disolta (a congregación dos fieis)"), ou ben se transformou "missa" en substantivo en latín serodio, e adquiriu o significado de despedida.

Segundo o dogma católico, que non comparten outras relixións cristiás, na misa renóvase o sacrificio de Cristo na Cruz, ao celebrar o sacramento da eucaristía: nel conságrase pan e viño por medio dunha fórmula que pronuncia o sacerdote celebrante, e prodúcese a suposta transubstanciación. Segundo esta tradición católica, a misa herda a Última Cea de Xesucristo cos seus doce apóstolos.

## Estrutura 
Os contidos da misa e a súa estrutura varía conforme os distintos ritos litúrxicos. Segundo a forma ordinaria do rito romano, é dicir, católico, a misa componse de catro partes: os ritos de entrada, a liturxia da Palabra, a liturxia da Eucaristía e os ritos de despedida.

### Ritos de entrada 
Son todos aqueles pasos que introducen os fieis na celebración. Estes ritos iniciais, que preceden a liturxia da Palabra, inclúen o canto de entrada, o saúdo inicial, o acto penitencial, o "Señor, ten piedade", o Gloria e a oración colecta. Teñen un carácter de exordio, preparación e introdución. Nalgunhas celebracións que se unen coa Misa, os ritos iniciais omítense ou realízanse dun modo peculiar.

## Notas 
## Véxase tamén 
### Outros artigos 
* Misa (música)
Regra de Wahl

A **regra de Wahl** é unha regra de formación de palabras, desenvolvida polo lingüista Edgar de Wahl e aplicada no idioma artificial Interlingue (chamado tamén "Occidental") creado por el. Serve para crear certas formas gramáticas a través doutras (por exemplo substantivos de verbos).

## Regra
Os infinitivos dos verbos no idioma Interlingue teñen máis frecuentemente as terminacións en **-ar** ou **-er**. A raíz é recibida da seguinte maneira: 
# Se, despois de retirar un **-r** ou **-er** do infinitivo, a raíz remata en vogal, engádeselle un **-t** ou cambia de **y** a **t**: *crea/r, crea/t-, crea/t/or; atiny/er, atin/t, atin/t/ion* 
# Se a consoante final da raíz é **d** ou **r**, cámbiase a **s**: *decide/er, deci/s-, deci/s/ion* 
# En casos restantes, con seis excepcións, ao se retirar a terminación dá a raíz esixida: *duct/er, duct-, duct/ion*.

Estas seis excepcións son: 
# *ced/er, cess-* 
# *sede/er, sess-* 
# *mov/er, mot-* 
# *ten/er, tent-* 
# *vert/er, vers-* 
# *veni/r, vent-* 
e os verbos formados daquelas a forza de prefixos.

Polo tanto, a regra componse de tres partes, é frecuentemente chamada como as *tres regras de Wahl*.

Créanse os verbos de substantivos e de adxectivos, retirando as terminacións e recibindo a raíz. Despois de axuntar **-r** ou **-er**, recíbese o infinitivo na maioría de casos: *decora/t/ion, decora/t-, decora/r*.

## Aplicación
Esta regra foi aplicada ao idioma Interlingue. Após unha modificación eventual pódese aplicar esta regra para a creación de novas formas de vocábulos particularmente en linguas románicas ou nas que toman prestado vocabulario de linguas románicas.

## Véxase tamén 
### Ligazóns externas 
* Henry Jacob, *The Preparatory Work for an International Technical Terminology* reimpresión de *The British Steelmaker*, decembro de 1945.  
* Henry Jacob, *Occidental (1922) by Edgar de Wahl*
Dego

**Dego** é un concello da provincia de Savona na Liguria, no norte da Italia. Dego ten preto de 2014 habitantes (2007).
O concello de Degos comprende os lugares de Berri, Bormiola, Bricco, Brovida, Girini, Niosa, Porri e Santa Giulia. En Santa Giulia naceu Teresa Bracco, beatificada pola Igrexa Católica.

## Véxase tamén 
### Ligazóns externas 
*Sitio oficial
Valladolid (homónimos)

**Valladolid** pode referirse a:
*  A cidade de **Valladolid**, capital da **provincia de Valladolid**, en España.
*  **Valladolid**, cidade do estado do Iucatán (México).
*  **Valladolid**, un termo municipal da provincia de Negros Occidental (Filipinas).
*  **Valladolid**, nome co cal se designou durante a colonización americana á cidade mexicana de Morelia, no actual estado de Michoacán.
*  **Parroquia Valladolid**, en Zamora Chinchipe, Ecuador.
Monterey

**Monterey** é unha cidade do estado de California, nos Estados Unidos. Malia o seu nome, non é a cabeceira do condado de Monterey, senón a cidade de Salinas. Monterey ten 30.641 habitantes e unha densidade de poboación de 1.402 hab./km²
Sitúase no extremo sur da baía de Monterey na costa do océano Pacífico, aproximadamente a 550&nbsp;km ao norte dos Ánxeles e a 200&nbsp;km ao sur de San Francisco.

A cidade recibe uns 4 millóns de turistas ao ano. Ten unha gran reserva natural mariña, dotada dunha gran variedade de especies. A economía baséase principalmente no turismo, e tamén na pesca. Posúe un autódromo de sona.
Ferrol (homónimos)

O topónimo **Ferrol** pode referise a:

;En Galiza
***Comarca de Ferrol**, comarca da provincia da Coruña;
****Ferrol**, concello de dita comarca;
*****Ferrol**, parroquia de dito concello;
******Ferrol**, vila e cidade de dita parroquia;
***Ferrol**, lugar da parroquia de Rus, no concello de Carballo;
***Ferrol**, lugar da parroquia da Rigueira, no concello de Xove;
***Ferrol Vello**, lugar da parroquia de Mera de Abaixo, no concello de Ortigueira;
***Ferrol Vello**, conxunto histórico da vila de orixe mariñeira, orientado cara ao porto e refuxiado no fondo da ría de xeito compacto.

;Fóra de Galiza

;Nos Estados Unidos
***Ferrol**, aldea do estado de Virxinia.

;En Filipinas
***Ferrol**, municipalidade na provincia de Romblón.

;No Perú
***Baía El Ferrol**, entrante marítimo do litoral do departamento de Áncash;
***Islas Ferrol**, conxunto de tres illas na costa do departamento de Áncash;
***Península del Ferrol**, península do centro-oeste do país, no departamento de Áncash.

;Río de Galiza
***Ría de Ferrol**, no Arco Ártabro.

;Deportes
***Club Arsenal de Ferrol** (1931-1993), antigo club de fútbol da cidade de Ferrol;
***Racing Club de Ferrol** (1919-), cuxos nomes oficiais (antes de fusionarse) son **Racing Club** e o **Club Ferrol**, un club de fútbol galego fundado no 1919 na cidade de Ferrol;
***Club Universitario de Ferrol** (1997-), un club femenino de baloncesto galego da cidade de Ferrol;
***OAR Ferrol** (1951-1996), un equipo de baloncesto galego da cidade de Ferrol (desaparecido);
***Club Marina Ferrol** (1978-), un club de natación e wáter-polo de Ferrol;
***Club Natación Ferrol** (1990-), un club de natación de Ferrol;
***Almallo Rugby Clube Ferrol** (1997-), un equipo de rugby da cidade de Ferrol;
***Club de Rugby Ferrol** (2008-), un equipo de rugby da cidade de Ferrol.

;Transportes
***Porto de Ferrol**, un porto galego situado na cidade de Ferrol, bañado polo océano Atlántico;
***Estación de Ferrol**, unha estación de ferrocarril de Adif da cidade de Ferrol.

## Véxase tamén
### Outros artigos
***Perrol**, lugar da parroquia de Corcoesto, no concello de Cabana de Bergantiños.